ddrg/super_eurlex huggingface dataset:
Prenosný prístroj na batériu určený na zachytávanie a záznam statických snímok a videa [tzv. „akčná kamera“ (action camera)] s rozmermi približne 6 × 4 × 2 cm a hmotnosťou približne 74 g, ktorý sa skladá: — z ultra širokouhlého fotografického objektívu, — z ukazovateľa stavu zariadenia z tekutých kryštálov (LCD), — z rozhraní mikro USB a mikro HDMI, — zo slotu na mikro SD kartu, — zo zabudovaného WiFi pripojenia, — z portu pre voliteľné príslušenstvo. Prístroj nemá funkciu priblíženia, hľadáčik ani obrazovku na zobrazenie zaznamenaných snímok. Prístroj nie je navrhnutý na držanie v ruke, ale musí byť pripevnený napríklad na prilbe. Je určený na zachytenie dynamických dojmov z prostredia zaznamenaných počas vonkajších aktivít, ako je bicyklovanie, surfovanie a lyžovanie. Kvalita videa sa môže nastaviť v rozpätí od 848 × 480 do 1 920 × 1 080 pixlov. Statické snímky sa môžu zaznamenávať iba v kvalite 5,0 megapixlov. Na prístroji nie je možné upraviť kvalitu statických snímok (ostrosť obrazu, farbu, kompozíciu objektu). Prístroj je schopný zachytávať a zaznamenávať videosúbory vo formáte MPEG4. Najvyššia kvalita videozáznamu je v rozlíšení 1 920 × 1 080 pixlov pri rýchlosti 30 snímok za sekundu nepretržite najviac počas 3 hodín s plne nabitou batériou. Zachytávanie snímok môže zastaviť iba používateľ. Zachytené snímky sa zaznamenávajú do samostatných súborov, z ktorých každý trvá približne 15 minút. Do prístroja sa po predložení dajú prostredníctvom USB rozhrania prenášať súbory zo stroja na automatické spracovanie údajov.

8525 80 99
(2)

Z oznámení vykonaných v súlade s článkom 4 ods. 1 vykonávacieho nariadenia (EÚ) č. 416/2014 vyplýva, že žiadosti o dovozné povolenia predložené príslušným orgánom od 22. augusta 2014 od 13. hodiny do 29. augusta 2014 do 13. hodiny bruselského času v súlade s článkom 2 ods. 1 druhým pododsekom uvedeného nariadenia sa v prípade kvóty s poradovým číslom 09.4306 týkajú množstiev väčších, ako sú dostupné množstvá. Rozsah, do akého sa môžu dovozné povolenia vydávať, by sa preto mal určiť stanovením prideľovacieho koeficientu, ktorý by sa mal uplatňovať na požadované množstvá v rámci príslušnej kvóty.
(8)

Bez toho, aby boli v dôsledku schválenia dotknuté povinnosti stanovené v nariadení (ES) č. 1107/2009, by však vzhľadom na špecifickú situáciu spôsobenú prechodom od smernice 91/414/EHS k nariadeniu (ES) č. 1107/2009 malo platiť nasledujúce. Členským štátom by sa po schválení mala poskytnúť šesťmesačná lehota na preskúmanie autorizácií prípravkov na ochranu rastlín obsahujúcich metaflumizón. Členské štáty by podľa potreby mali autorizácie zmeniť, nahradiť alebo zrušiť. Odchylne od uvedenej lehoty by sa mala poskytnúť dlhšia lehota na predloženie a vyhodnotenie úplnej dokumentácie podľa prílohy III, ako sa stanovuje v smernici 91/414/EHS, v súvislosti s každým prípravkom na ochranu rastlín a s každým predpokladaným použitím v súlade s jednotnými zásadami.
5.

Článok 5 sa nahrádza takto: „Článok 5 1. Zakazuje sa priamo alebo nepriamo nakupovať, predávať, poskytovať investičné služby alebo pomoc pri vydávaní prevoditeľných cenných papierov a nástrojov peňažného trhu alebo inak s nimi nakladať, ak ich splatnosť presahuje 90 dní, ktoré boli vydané v období po 1. auguste 2014 do 12. septembri 2014, alebo ak ich splatnosť presahuje 30 dní, ktoré boli vydané po 12. septembri 2014 týmito subjektmi: a) veľkou úverovou inštitúciou alebo inou veľkou inštitúciou usadenou v Rusku, ktorá má jednoznačný mandát podporovať konkurencieschopnosť ruského hospodárstva, jeho diverzifikáciu a motivovať k investíciám, ktorá je k 1. augustu 2014 z viac ako 50 % vo verejnom vlastníctve alebo pod verejnou kontrolou, ako sa uvádza v prílohe III, alebo b) právnickou osobou, subjektom alebo orgánom usadenými mimo Únie, ktoré z viac ako 50 % priamo alebo nepriamo vlastní subjekt uvedený v prílohe III, alebo c) právnickou osobou, subjektom alebo orgánom, ktoré konajú v mene alebo na základe pokynov subjektu uvedeného v písmene b) tohto odseku alebo v prílohe III. 2. Zakazuje sa priamo alebo nepriamo nakupovať, predávať, poskytovať investičné služby alebo pomoc pri vydávaní prevoditeľných cenných papierov a nástrojov peňažného trhu alebo inak s nimi nakladať, ak ich splatnosť presahuje 30 dní a ak boli vydané po 12. septembri 2014 týmito subjektmi: a) právnickou osobou, subjektom alebo orgánom usadenými v Rusku, ktoré sú primárne zapojené a vykonávajú významné činnosti v oblasti vývoja, výroby, predaja alebo vývozu vojenských zariadení alebo služieb, uvedenými v prílohe V, okrem právnických osôb, subjektov alebo orgánov, ktoré sú aktívne v odvetviach kozmického priestoru alebo jadrovej energetiky; b) právnickou osobou, subjektom alebo orgánom usadenými v Rusku, ktoré sú z viac ako 50 % vo verejnom vlastníctve alebo pod verejnou kontrolou, ktorých odhadované celkové aktíva presahujú 1 bilión ruských rubľov a ktorých minimálne 50 % odhadovaných príjmov pochádza z predaja alebo prepravy surovej ropy alebo ropných produktov, ako sú uvedené v prílohe VI; c) právnickou osobou, subjektom alebo orgánom usadenými mimo Únie, ktoré z viac ako 50 % priamo alebo nepriamo vlastní subjekt uvedený v písmenách a) alebo b) tohto odseku, alebo d) právnickou osobou, subjektom alebo orgánom, ktoré konajú v mene alebo na základe pokynov subjektu uvedeného v písmenách a), b) alebo c) tohto odseku. 3. Zakazuje sa priamo alebo nepriamo uzatvárať akúkoľvek dohodu alebo zúčastňovať sa na akejkoľvek dohode o poskytovaní nových pôžičiek alebo úverov, ktorých splatnosť presahuje 30 dní, akejkoľvek právnickej osobe, subjektu alebo orgánu uvedeným v odseku 1 alebo 2 po 12. septembri 2014, okrem pôžičiek alebo úverov, ktoré majú osobitný a preukázaný cieľ poskytovať financovanie nezakázaných dovozov alebo vývozov tovaru a nefinančných služieb medzi Úniou a Ruskom, alebo pôžičiek, ktorých osobitným a preukázaným cieľom je poskytovať núdzové financovanie na splnenie kritérií solventnosti a likvidity pre právnické osoby usadené v Únii, ktorých vlastnícke práva z viac ako 50 % patria subjektu uvedenému v prílohe III.“
23.

Sergey Viktorovich CHEMEZOV

Narodený 20.8.1952 v Čeremkove

Sergei Chemezov je jedným so známych blízkych spolupracovníkov prezidenta Putina, obaja boli agentmi KGB v Drážďanoch. Je členom najvyššej rady „Jednotného Ruska“. Vďaka kontaktom s ruským prezidentom sa dostal na vysoké pozície v štátom kontrolovaných firmách. Je predsedom správnej rady konglomerátu Rostec, vedúcej ruskej štátom kontrolovanej spoločnosti v oblasti obrannej a priemyselnej výroby. Na základe rozhodnutia ruskej vlády Rostec plánuje vybudovať elektrárne na Kryme, a tak podporiť jeho integráciu do Ruskej federácie. Okrem toho Rosobonoexport, ktorý je dcérskou spoločnosťou Rostecu, podporoval začlenenie krymských spoločností v oblasti obrany do ruského obranného priemyslu, čím upevňoval nezákonnú anexiu Krymu k Ruskej federácii.
(1)

Ruská vláda zaviedla 7. augusta 2014 zákaz dovozu určitých výrobkov vrátane mliečnych výrobkov z Únie do Ruska. Spomedzi mliečnych výrobkov má tento zákaz najväčší vplyv na syr vzhľadom na to, že vývoz do Ruska predstavuje 33 % celkového vývozu syra z Únie. Rusko je okrem toho v oblasti obchodovania so syrom najvýznamnejším obchodným partnerom Fínska a pobaltských krajín a významným miestom určenia pre iné členské štáty, ako napríklad Nemecko, Holandsko alebo Poľsko.
(24)

Na základe verejne dostupných informácií (8) sa zistilo, že ceny spracovaných kovových častí platené žiadateľom boli dostatočne vysoké na to, aby odrážali ceny ocele na medzinárodnom trhu a pridanú hodnotu za spracovanie ocele valcovanej za tepla do podoby polohotových kovových častí. V dôsledku toho sa nepotvrdilo, že by sa deformácia cien nespracovanej ocele v ČĽR, ktorá bola zistená počas predbežného revízneho prešetrovania (9), preniesla do cien spracovaných kovových častí, ktoré v tomto prípade platí žiadateľ.
(2)

Žiadosti o dovozné povolenia podané v priebehu prvých siedmich dní mesiaca septembra 2014 na čiastkové obdobie od 1. októbra 2014 do 31. decembra 2014 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,
SK Úradný vestník Európskej únie L 277/9

VYKONÁVACIE NARIADENIE KOMISIE (EÚ) č. 986/2014

z 18. septembra 2014

o vydávaní dovozných povolení pre žiadosti podané v priebehu prvých siedmich dní mesiaca septembra 2014 v rámci colných kvót otvorených nariadením (ES) č. 1385/2007 pre hydinové mäso

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (3), a najmä na jeho článok 5 ods. 6,

keďže:

žiadosti o dovozné povolenia podané počas prvých siedmich dní mesiaca septembra 2014 na čiastkové obdobie od 1. októbra do 31. decembra 2014 pri niektorých kvótach prevyšujú množstvá, ktoré sú k dispozícii, malo by sa určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. októbra do 31. decembra 2014 podľa nariadenia (ES) č. 1385/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 19. septembra 2014.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 18. septembra 2014 Za Komisiu v mene predsedu Jerzy PLEWA generálny riaditeľ pre poľnohospodárstvo a rozvoj vidieka

(1) Ú. v. EÚ L 347, 20.12.2013, s. 671.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 47.
(6)

Na účely prepracovania odpočtov podľa nariadenia (EÚ) č. 165/2011 zmeneného nariadením (EÚ) č. 976/2012 (5) by sa malo použiť množstvo na úrovni 2 136 ton. Toto množstvo by sa malo pripočítať k odpočtu za rok 2013, čo celkovo predstavuje 10 262 ton, a súčasne by sa malo odčítať od odpočtu za nasledujúce roky.
(8)

Posúdenie vplyvu navrhovanej novej služby na hospodársku rovnováhu zmluvy o službách vo verejnom záujme by malo byť založené na objektívnej metóde a kritériách posúdenia, ktoré sa určia v rámci metodiky prijatej regulačným orgánom na účely skúšky hospodárskej rovnováhy so zreteľom na osobitosti železničnej dopravy v príslušnom členskom štáte. Ekonomická analýza by sa mala zamerať na hospodársky vplyv navrhovanej novej služby na zmluvu o službách vo verejnom záujme ako celok vrátane špecificky ovplyvnených služieb, a to v celom jej časovom rozsahu. Nijaký vopred stanovený číselne vyjadrený prah by sa nemal uplatňovať prísne alebo izolovane. Regulačný orgán by mal mimo ekonomickej analýzy vplyvu navrhovanej novej služby na zmluvu o službách vo verejnom záujme brať do úvahy aj prínosy pre zákazníkov v krátkodobom a strednodobom horizonte.
(6)

Na základe návrhov vypracovaných manažérom siete by Výbor pre riadenie siete mal definitívne stanoviť viacročný pracovný program manažéra siete a plán výkonnosti siete. Následne musí byť plán výkonnosti siete v súlade s vykonávacím nariadením Komisie (EÚ) č. 390/2013 (4) predložený Komisii. Výbor pre riadenie siete by mal zaujať stanovisko aj k ďalším funkciám, ktorými by mohol byť poverený manažér siete, a k úpravám spolupráce s tretími krajinami.
(4)

Vedecký výbor pre kozmetické výrobky a nepotravinárske výrobky určené pre spotrebiteľov, ktorý bol neskôr na základe rozhodnutia Komisie 2004/210/ES (3) nahradený Vedeckým výborom pre spotrebné výrobky, ktorý bol neskôr na základe rozhodnutia Komisie 2008/721/ES (4) nahradený VVBS, sa otázke stabilizátorov danej zmesi venoval vo svojom stanovisku vydanom v dňoch 24. – 25. júna 2003 (5). Výbor dospel k záveru, že pri zachovaní aktívnych zložiek a ich pomeru tak, ako je tomu v prípade kozmetických výrobkov, ktoré sa v súčasnosti predávajú, ako aj za predpokladu, že koncentrácia systému stabilizátorov v konečných kozmetických výrobkoch je zanedbateľná, nedôjde pri výmene chloridu horečnatého a dusičnanu horečnatého za síran meďnatý alebo za akúkoľvek inú povolenú kozmetickú zložku, ktorá sa použije ako stabilizátor zmesi látok Methylchloroisothiazolinone (a) Methylisothiazolinone, k zmene toxikologického profilu tejto zmesi. Na žiadosť Komisie, aby bol objasnený výklad slova „povolená“, výbor vo svojom stanovisku zo 7. decembra 2004 (6) odpovedal, že pojem „povolená kozmetická zložka“ by sa mal vysvetľovať ako „akákoľvek zložka, ktorá je v zmysle kozmetickej smernice (7) povolená alebo nie je zakázaná a môže sa používať v kozmetických výrobkoch za predpokladu, že sa každá z týchto látok, ktorá patrí do niektorej z tried kozmetických zložiek uvedených v prílohách III až VII (8) k uvedenej smernici, môže použiť iba vtedy, ak je uvedená v príslušnej prílohe“. Navyše VVBS vo svojich záveroch v stanovisku z 8. decembra 2009 uvádza posúdenie bezpečnosti samotnej zmesi a nespomína žiadne stabilizátory, ktoré by sa mali vziať do úvahy.
(12)

Pokiaľ ide o obavy, ktoré VVBS vyjadril v prípade používania parabénov v nezmývateľných kozmetických výrobkoch určených na aplikáciu v oblastiach pod plienkou detí do šiestich mesiacov, ako aj z praktických dôvodov, ktoré súvisia so skutočnosťou, že výrobky pre dojčatá sa väčšinou predávajú ako výrobky pre deti do troch rokov, malo by sa použitie butylparabénu a propylparabénu zakázať v nezmývateľných kozmetických výrobkoch určených na aplikáciu v oblastiach pod plienkou u detí do troch rokov.
(3)

Z oznámení zaslaných v súlade s článkom 8 písm. a) vykonávacieho nariadenia (EÚ) č. 1273/2011 vyplýva, že v prípade kvót s poradovým číslom 09.4112 – 09.4117 – 09.4118 – 09.4119 a 09.4168 sa žiadosti podané počas prvých 10 pracovných dní mesiaca september 2014 podľa článku 4 ods. 1 uvedeného vykonávacieho nariadenia vzťahujú na množstvo, ktoré je väčšie ako dostupné množstvo. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatniť na požadované množstvo v prípade príslušných kvót a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
(2)

V súlade s článkom 136a ods. 1 nariadenia (ES) č. 73/2009 a s článkom 14 ods. 1 nariadenia (EÚ) č. 1307/2013 Francúzsko, Lotyšsko a Spojené kráľovstvo do 31. decembra 2013 oznámili Komisii svoje rozhodnutie previesť určitý percentuálny podiel svojich vnútroštátnych ročných stropov na kalendárne roky 2014 až 2019 na programy rozvoja vidieka financované z Európskeho poľnohospodárskeho fondu pre rozvoj vidieka (EPFRV), ako je uvedené v nariadení (EÚ) č. 1305/2013. V súlade s článkom 136a ods. 2 nariadenia (ES) č. 73/2009 a s článkom 14 ods. 2 nariadenia (EÚ) č. 1307/2013 Chorvátsko, Malta, Poľsko a Slovensko do 31. decembra 2013 oznámili Komisii svoje rozhodnutie previesť určitý percentuálny podiel sumy vyčlenenej na podporu opatrení v rámci programov rozvoja vidieka financovaných z Európskeho poľnohospodárskeho fondu pre rozvoj vidieka (EPFRV) v období rokov 2015 až 2020 na priame platby, ako je uvedené v nariadení (EÚ) č. 1305/2013. Prílohy VIII a VIIIc k nariadeniu (ES) č. 73/2009, príloha I k nariadeniu (EÚ) č. 1305/2013 a prílohy II a III k nariadeniu (EÚ) č. 1307/2013 by sa preto mali zodpovedajúcim spôsobom zmeniť.
1.

Článok 3 sa mení takto: a) Bod 7 sa nahrádza takto: „7. ‚balík integrovaných leteckých informácií‘ (integrated aeronautical information package, ďalej len ‚IAIP‘) znamená balík v tlačenom alebo elektronickom médiu, ktorý pozostáva z týchto častí: a) publikácie leteckých informácií (aeronautical information publications, ďalej len ‚AIP‘) vrátane zmien; b) dodatky k AIP; c) NOTAM definovaný v bode 17 a bulletiny predletových informácií; d) obežníky leteckých informácií a e) kontrolné zoznamy a zoznamy platných oznámení letcom (NOTAM);“ . b) Bod 8 sa nahrádza takto: „8. ‚údaje o prekážkach‘ znamenajú údaje týkajúce sa všetkých pevných (dočasných alebo trvalých) a pohyblivých objektov alebo ich častí, ktoré sa nachádzajú v priestore určenom na pohyb lietadla po zemi alebo ktoré sa rozprestierajú nad vymedzeným povrchom určeným na ochranu lietadla počas letu, alebo ktoré sa nachádzajú mimo týchto vymedzených plôch a ktoré boli vyhodnotené ako nebezpečné pre leteckú prevádzku;“ . c) Bod 10 sa nahrádza takto: „10. ‚letiskové kartografické údaje‘ znamenajú údaje zozbierané na účel zhromažďovania letiskových kartografických informácií;“ . d) Bod 13 sa nahrádza takto: „13. ‚poskytovateľ leteckých informačných služieb‘ znamená organizáciu zodpovednú za poskytovanie leteckej informačnej služby s osvedčením v súlade s požiadavkami vykonávacieho nariadenia Komisie (EÚ) č. 1035/2011;“ . e) Bod 24 sa nahrádza takto: „24. ‚nevyhnutné údaje‘ znamenajú údaje podľa zatriedenia v písmene c) klasifikácie celistvosti vymedzenej v kapitole 1 oddiele 1.1 prílohy 15 k Chicagskému dohovoru o medzinárodnom civilnom letectve (ďalej len ‚Chicagský dohovor‘);“ . f) Bod 25 sa nahrádza takto: „25. ‚základné údaje‘ znamenajú údaje podľa zatriedenia v písmene b) klasifikácie celistvosti vymedzenej v kapitole 1 oddiele 1.1 prílohy 15 k Chicagskému dohovoru;“ .
1.

Článok 5 sa mení takto: a) Odsek 4 sa nahrádza takto: „4. Prevádzkovatelia zabezpečia, aby: a) lietadlá prevádzkujúce lety uvedené v článku 2 ods. 2 s individuálnym osvedčením o letovej spôsobilosti prvýkrát vydaným 8. januára 2015 alebo neskôr boli vybavené transpondérmi sekundárneho prehľadového radaru so schopnosťami stanovenými v časti A prílohy II; b) lietadlá s maximálnou osvedčenou vzletovou hmotnosťou presahujúcou 5 700 kg alebo s maximálnou skutočnou cestovnou rýchlosťou letu vyššou ako 250 uzlov prevádzkujúce lety uvedené v článku 2 ods. 2 s individuálnym osvedčením o letovej spôsobilosti prvýkrát vydaným 8. júna 2016 alebo neskôr boli vybavené transpondérmi sekundárneho prehľadového radaru, ktoré okrem schopností stanovených v časti A prílohy II disponujú schopnosťami stanovenými v časti B uvedenej prílohy; c) lietadlá s pevnými krídlami a s maximálnou osvedčenou vzletovou hmotnosťou presahujúcou 5 700 kg alebo s maximálnou skutočnou cestovnou rýchlosťou letu vyššou ako 250 uzlov prevádzkujúce lety uvedené v článku 2 ods. 2 s individuálnym osvedčením o letovej spôsobilosti prvýkrát vydaným 8. júna 2016 alebo neskôr boli vybavené transpondérmi sekundárneho prehľadového radaru, ktoré okrem schopností stanovených v časti A prílohy II disponujú schopnosťami stanovenými v časti C uvedenej prílohy.“ b) Odsek 5 sa nahrádza takto: „5. Prevádzkovatelia zabezpečia, aby: a) lietadlá prevádzkujúce lety uvedené v článku 2 ods. 2 s individuálnym osvedčením o letovej spôsobilosti prvýkrát vydaným pred 8. januárom 2015 boli najneskôr do 7. decembra 2017 vybavené transpondérmi sekundárneho prehľadového radaru so schopnosťami stanovenými v časti A prílohy II; b) lietadlá s maximálnou osvedčenou vzletovou hmotnosťou presahujúcou 5 700 kg alebo s maximálnou skutočnou cestovnou rýchlosťou letu vyššou ako 250 uzlov prevádzkujúce lety uvedené v článku 2 ods. 2 s individuálnym osvedčením o letovej spôsobilosti prvýkrát vydaným pred 8. júnom 2016 boli najneskôr do 7. júna 2020 vybavené transpondérmi sekundárneho prehľadového radaru, ktoré okrem schopností stanovených v časti A prílohy II disponujú schopnosťami stanovenými v časti B uvedenej prílohy; c) lietadlá s pevnými krídlami a s maximálnou osvedčenou vzletovou hmotnosťou presahujúcou 5 700 kg alebo s maximálnou skutočnou cestovnou rýchlosťou letu vyššou ako 250 uzlov prevádzkujúce lety uvedené v článku 2 ods. 2 s individuálnym osvedčením o letovej spôsobilosti prvýkrát vydaným pred 8. júnom 2016 boli najneskôr do 7. júna 2020 vybavené transpondérmi sekundárneho prehľadového radaru, ktoré okrem schopností stanovených v časti A prílohy II disponujú schopnosťami stanovenými v časti C uvedenej prílohy.“
(2)

Množstvá, na ktoré sa vzťahujú žiadosti o dovozné licencie podané od 8. do 14. septembra 2014 na čiastkové obdobie od 1. do 31. októbra 2014, prevyšujú v prípade poradového čísla 09.4321 množstvá, ktoré sú k dispozícii. Malo by sa teda určiť, v akom rozsahu sa môžu dovozné licencie vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (4). Podávanie ďalších žiadostí v prípade tohto poradového čísla by sa malo až do konca obdobia kvóty pozastaviť.
Dyňa červená (Egusi, Citrullus lanatus), semená a odvodené produkty

ex 1207 70 00 ; ex 1106 30 90 ; ex 2008 99 99

10 30 50

Sierra Leone (SL)

aflatoxíny
(3)

Samir Hassan by sa mal opätovne zaradiť do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k nariadeniu (EÚ) č. 36/2012, a to na základe nového odôvodnenia.
(2)

V článku 4 ods. 1 písm. a) nariadenia o VSP sa stanovuje, že krajina, ktorú Svetová banka klasifikovala ako krajinu s vysokými alebo nadpriemernými príjmami v troch po sebe nasledujúcich rokoch, by nemala využívať výhody preferencií na základe VSP. Podľa článku 4 ods. 3 nariadenia o GSP by sa článok 4 ods. 1 písm. a) nemal do 21. novembra 2014 uplatňovať na krajiny, ktoré do 20. novembra 2012 parafovali dvojstrannú dohodu o zvýhodnenom prístupe na trh.
(10)

Po nadobudnutí účinnosti delegovaného nariadenia (EÚ) č. 1421/2013 dňa 1. januára 2014 sa už neuplatňuje delegované nariadenie Komisie (EÚ) č. 154/2013 (3), ktorým sa zabezpečilo konsolidované znenie prílohy II a takisto odstránenie Iránu a Azerbajdžanu zo zoznamu zvýhodnených krajín VSP. Delegované nariadenie (EÚ) č. 154/2013 by sa preto malo v záujme právnej zrozumiteľnosti zrušiť. Odchylne od delegovaného nariadenia (EÚ) č. 1421/2013 by sa delegované nariadenie (EÚ) č. 154/2013 malo do 22. februára 2014 naďalej uplatňovať, pokiaľ ide o Azerbajdžan a Irán. V dôsledku toho je potrebné spresniť, že Irán a Azerbajdžan si v období od 1. januára 2014 do 22. februára 2014 zachovali štatút zvýhodnenej krajiny podľa VSP,
Záznam „Mokhtar Belmokhtar [alias a) Belaouar Khaled Abou El Abass; b) Belaouer Khaled Abou El Abass; c) Belmokhtar Khaled Abou El Abes; d) Khaled Abou El Abass; e) Khaled Abou El Abbes; f) Khaled Abou El Abes; g) Khaled Abulabbas Na Oor; h) Mukhtar Belmukhtar; i) Abou Abbes Khaled; j) Belaoua; k) Belaour]. Dátum narodenia: 1.6.1972. Miesto narodenia: Ghardaia, Alžírsko. Štátna príslušnosť: Alžírsko. Ďalšie informácie: a) meno otca je Mohamed a meno matky je Zohra Chemkha; b) člen rady organizácie The Organization of Al-Qaida in the Islamic Maghreb (AQIM); c) vodca skupiny Katibat el Moulathamoune, ktorá pôsobí v 4. oblasti AQIM (Sahel/Sahara). Dátum zaradenia do zoznamu uvedený v článku 2a ods. 4 písm. b): 11.11.2003.“ sa nahrádza takto:

„Mokhtar Belmokhtar [alias a) Belaouar Khaled Abou El Abass; b) Belaouer Khaled Abou El Abass; c) Belmokhtar Khaled Abou El Abes; d) Khaled Abou El Abass; e) Khaled Abou El Abbes; f) Khaled Abou El Abes; g) Khaled Abulabbas Na Oor; h) Mukhtar Belmukhtar; i) Abou Abbes Khaled; j) Belaoua; k) Belaour]. Dátum narodenia: 1.6.1972. Miesto narodenia: Ghardaia, Alžírsko. Štátna príslušnosť: Alžírsko. Ďalšie informácie: a) meno otca je Mohamed a meno matky je Zohra Chemkha; b) člen rady organizácie The Organization of Al-Qaida in the Islamic Maghreb (AQIM); c) vodca skupín AI Mouakaoune Biddam, AI Moulathamoun a AI Mourabitoun. Dátum zaradenia do zoznamu v zmysle článku 2a ods. 4 písm. b): 11.11.2003.“